Ĝermolisto de litovaj esperantistoj

B 
 Severija Marija Banaitytė 
Severija Marija BANAITYTĖ estas litova esperantistino kaj komence de la 2020-aj jaroj studentino. La 8-an de septembro 2022 ŝi estis inter la kunfondantinoj kaj unu el kvar unuaj estraraninoj de Litova Esperanta Junulara Organizo (ŝi iĝis revizoro), por savi la reprezentadon de TEJO en Litovio, ĉar la antaŭa landa sekcio de TEJO, Litova Esperantista Junulara Ligo, estis jam en procezo de burokrata likvidiĝo.

 Dalia Bankauskaitė 
Dalia Bankauskaitė, n. la 25-an de oktobro 1963, estas litova esperantistino, kiun esperantistigis la kunstudentino Remigija Rudaitytė dum studado de anglistiko en la Universitato Vilno ekde 1982. Nun Dalia laboras por la litovia eksterlanda ministerio, daŭre vivante en Vilno.

 Jūratė Bušienė 
Jūratė BUŠIENE estas litova esperantistino ekde la 1990-aj jaroj vivanta en Rigo, Latvio. En la 1970-aj kaj 1980-aj jaroj ŝi estis inter la signifaj motoroj de la junulara Esperanto-klubo Juneco, tiam ankoraŭ laŭ la denaska nomo Jūratė Baronaitytė antaŭ la edziniĝo al la latva esperantisto Aldis Bušs. Ankaŭ en Latvio ŝi partoprenas la lokan Esperanto-vivon.

 Ĉ / Č 
 Jogailė Čojūtė 
Jogailė ČOJŪTĖ - naskiĝis la , do nun -aĝa - estas denaska esperantisto kaj studento de sociologio. Ŝi estas la filino de korea patro, Choe Taesok kaj de litova patrino, Vida Čojienė, ambaŭ evidente esperantistoj, kiuj vivas en Vilno. La 8-an de septembro 2022 ŝi estis inter la kunfondantinoj kaj unu el kvar unuaj estraraninoj de Litova Esperanta Junulara Organizo (ŝi iĝis vicprezidanto), por savi la reprezentadon de TEJO en Litovio, ĉar la antaŭa landa sekcio de TEJO, Litova Esperantista Junulara Ligo, estis jam en procezo de burokrata likvidiĝo.

 Vidu ankaŭ 
 la tekston nacia himno de Litovio, kie montreblas filmeto de impresa soloa kantado de la tiam 14-jarulino en la nacia televido antaŭ futbalmatĉo Žalgiris Vilnius kontraŭ FK Trakai la 29-an de februaro 2016.
 Ŝi koncertis kun koreaj muzikistoj en la Baltiaj Esperanto-Tagoj en 2019.
 Ŝi kantis Kie Dormas Vent' en Esperanto - video.

 D 
 G. Davidov 
G. Davidov estis litova esperantisto en Saratov en la komenco de 20-a jarcento, eldonisto de Litova Stelo ĝis 1914. En 1914 li sendis materialon por la ekspozicio de Astraĥana Societo Esperantista. En 1913-1914 li aperigis en Saratov dumonatan bultenon dupaĝan titolita "Okultismo".

Verko

 Titolaro de esperantaj verkoj tradukitaj el la Rusa Literaturo, kun antaŭparolo de B. Kotein. Librejo Esperanto, Moskvo, 1912.

 Marijus Dilba 
Marijus DILBA en parto de la 1990-aj kaj la 2000-aj jaroj estis gvidanto de la junulara Esperanto-klubo Juneco en Vilno.

 G 
 Virginija Gurskienė 
Virginija estas litova esperantistino. Laŭ la stato de 2023 ŝi apartenas al la estraro de Litova Esperanto-Asocio.

 A. Goldburt 
Dr-o A. Goldburt estas aŭtoro de libreto pri interlingvistiko jide eldonita en Vilno, 1931.

 La internacia lingvo (Jiddisch). Esperanto-Societo Universo, Vilno (ווילנע), 1931.

PS: Pri lia posta vivo ne jam estas informoj. En la datumaroj de Yad Vashem pri mortintoj de la Holokaŭsto listiĝas 6-jara knabineto Etel Goldburt el Vilno, naskiĝinta en 1935 kaj mortigita en Minsko komence de 1942. Tiu knabino povus esti filino de li, sed pri tio mankas ĉia certa konfirmo.

 K 
 Arvydas Kasperiūnas 
Arvydas KASPERIŪNAS, n. la 15-an de septembro 1959, estas litova esperantisto vivanta en Vilno, kiu en la 1980-aj kaj 1990-aj jaroj estis inter la signifaj motoroj de la junulara Esperanto-klubo Juneco, kaj daŭre aktivas en la loka Esperanto-movado. Dumtempe li laboris kiel membro de la loka stabo de la Monda Banko en Litovio.

 Aleksej Viktoroviĉ Ketric 
Leŭtenanto Aleksej Viktoroviĉ KETRIC estis inter la pioniraj esperantistoj en Kaŭno komence de la 20-a jarcento. Li mortis en 1911.

 L 
 Eidmantė Lileikytė 
Eidmantė LILEIKYTĖ estas litova esperantistino kaj komence de la 2020-aj jaroj studentino. La 8-an de septembro 2022 ŝi estis inter la kunfondantinoj kaj unu el kvar unuaj estraraninoj de Litova Esperanta Junulara Organizo (ŝi iĝis kasisto), por savi la reprezentadon de TEJO en Litovio, ĉar la antaŭa landa sekcio de TEJO, Litova Esperantista Junulara Ligo, estis jam en procezo de burokrata likvidiĝo.

 N 
 Ramūnas Narbutas 
Ramūnas Narbutas estas litova esperantisto vivanta en Kaŭno. Komence de la 1990-aj jaroj li estis inter la motoroj de la tiam nova Litova Esperantista Junulara Ligo. Laŭ la stato de 2023 li apartenas al la estraro de Litova Esperanto-Asocio.

 Asta Nastaravičiūtė 
Asta NASTARAVIČIŪTĖ estas litova esperantistino. Laŭ la stato de 2023 ŝi kiel respondeca sekretariino apartenas al la estraro de Litova Esperanto-Asocio.

 P 
 Ernesta Piečiūtė 
Ernesta PIEČIŪTĖ estas litova esperantistino. Laŭ la stato de 2023 ŝi kiel laboras kiel sekretariino en la centra oficejo de Litova Esperanto-Asocio en Kaŭno.

 Algimantas Piliponis 
Algimantas PILIPONIS estas litova esperantisto. Laŭ la stato de 2023 li apartenas al la estraro de Litova Esperanto-Asocio.

 R 
 Arimantas Račkauskas 
Arimantas RAČKAUSKAS estas litova esperantisto. Laŭ la stato de 2023 li apartenas al la estraro de Litova Esperanto-Asocio.
 Ĉu povas temi pri tiu Arimantas Račkauskas, aŭ ĉu estas hazarda samnomulo?

 Stanislovas Raulynaitis 
Stanislovas RAULYNAITIS estas litova esperantisto. Laŭ la stato de 2023 li apartenas al la estraro de Litova Esperanto-Asocio.

 Marijonas Ročius 
Marijonas ROČIUS (naskiĝis , do nun -jara, en la studjaroj ofte pseŭdonime nomata Mario Rocci kvazaŭ li estus italo) estas litova esperantisto. Li studis en la Universitato Vilno, kaj en la 1980-aj jaroj estis inter la gvidaj fortoj de la junulara Esperanto-klubo Juneco de Vilno, kune kun la junulara Esperanto-klubo Ondo de Kaŭno la lulilo de la nuna landa sekcio de TEJO en Litovio.

 Jolita Ružauskienė 
Jolita Ružauskienė estas litova esperantistino, devene el Jurbarkas, kiu ekde la studentiĝo komence de la 1990-aj jaroj vivas en Vilno. Meze de la la 1990-aj jaroj ŝi estis prezidantino de la junulara Esperanto-klubo Juneco de Vilno, kunorganizis plurajn esperantistajn boatadojn (tradicia grupa eventoj plurtaga en la lagaro de la nacia parko de Aŭkŝtajtio) kaj plurajn Baltiajn Esperanto-Tagojn, kaj daŭre estas unu el la organizantoj de ĉiujaraj esperantistaj tablotenisaj turniroj en Vilno - malkutima tradicia esperantista evento, en kiu same Jolita kaj ŝia filo Paulius (naskita fine de 2001) ekde la fino de la 2000-aj jaroj sporte brilis.

 T 
 Kazys Tamošėtis 
Kazys TAMOŠĖTIS (naskiĝis , do nun -jara) estas litova arkitekto kaj esperantisto. Li studis en la fakultato pri arkitekturo de la Teknologia Gediminas-Universitato Vilno, En gazeta intervjuo de 2020 li interalie malkaŝis, ke li konatiĝis kun Esperanto jam kiel 11-jarulo, kiam li en Panevėžys eniris la gimnazion, komence de la 5-a klaso elektis la francan lingvon kaj lia nova franca instruistino malkaŝis al la klaso ke ŝi scias ankoraŭ multe pli interesan lingvon, Esperanton. Bedaŭrinde, diris Kazys en la intervjuo, ne sukcesis instali veran Esperanto-kurson en la lernejo, sed ŝi tri jarojn instruetis Esperanton en la francaj lecionoj, ĝis ŝi je granda bedaŭro de la lernantoj forloĝiĝis kaj tiel ankaŭ ŝanĝis la lernejon. En la 1980-aj jaroj Kazys Tamošėtis estis inter la gvidaj fortoj de la junulara Esperanto-klubo Juneco de Vilno. Post la ŝtata resendependiĝo de Litovio en 1990, li pluaktivis ankaŭ en Litova Esperanto-Asocio.

 Eksteraj ligiloj 
 litovlingva gazeta intervjuo kun li pri sia eperantisteco de februaro 2020 en la gazeto Mano kraštas
 retejo de lia arkitekta kompanio "Nadruva" (litove)

 Aušrinė Tamošiūnaitė 
Aušrinė TAMOŠIŪNAITĖ estas litova esperantistino kaj komence de la 2020-aj jaroj studentino. La 8-an de septembro 2022 ŝi estis inter la kunfondantinoj kaj unu el kvar unuaj estraraninoj de Litova Esperanta Junulara Organizo (ŝi iĝis prezidanto), por savi la reprezentadon de TEJO en Litovio, ĉar la antaŭa landa sekcio de TEJO, Litova Esperantista Junulara Ligo, estis jam en procezo de burokrata likvidiĝo. Ŝi estis parto de la organiza teamo de la serio Esperanto Senlime.

 V 
 Rūta Vaičiūnaitė 
Rūta VAIČIŪNAITĖ (naskiĝis , do nun -jara) estas litova biologino kaj esperantistino. Ŝi studis biologion en la Universitato Vilno, kaj en la 1980-aj jaroj estis aktivulino en la junulara Esperanto-klubo Juneco de Vilno. Depost la ŝtata resendependiĝo de Litovio en 1990, ŝi aktivis ankaŭ en TEJO kaj Litova Esperanto-Asocio. Intertempe ŝi vivas kaj laboras en Cloghan, graflando Offaly, Irlando.

 Dalia Vidickienė 
Dalia VIDICKIENĖ en la 1980-aj jaroj estis gvidantino de la junulara Esperanto-klubo Juneco, ĝis la kunordigadon transprenis Kazys Tamošetis, studanto pri arkitekturo.

 Algimantas Vizgirdas 
Algimantas VIZGIRDAS estis litova esperantisto el Klaipėda, kiu kiel junulo aktiviĝis en la 1960-aj jaroj kaj estis inter la motoroj de la en 1966 fondita organizaĵo SEJM. Li estis membro de la SEJM-komitato, respondeca pri financoj, almenaŭ de 1970 ĝis 1974, kaj estis estro de la kanta fako de SEJM almenaŭ de 1970 ĝis 1975. Interalie li kunlaboris en preparado de SEJM-kantaro Ni kantu en Esperanto (kun Vytautas Šilas, 1971 aŭ 1972).

!
Litovio
Litovio